Husky brand amper die huis af | Maroela Media
Argieffoto (Foto: Lynn Coetzee/Pixabay)
ŉ Hond, wat alleen gelaat is by ŉ huis, het per ongeluk die mikrogolfoond aangeskakel en ŉ brand veroorsaak.
Essex-brandweer in Engeland het in ŉ verklaring gesê die brand het by ŉ huis in Stanford-Le-Hope uitgebreek.
“Die mikrogolfoond was op ŉ toonbank, maar die husky het per ongeluk die toestel aangeskakel toe hy alleen in die huis was. ŉ Pakkie broodrolletjies in die mikrogolfoond het vlam gevat en ŉ klein brand veroorsaak.”
Die eienaar van die huis het rook in die kombuis opgemerk danksy kringtelevisiebeeldmateriaal op sy slimfoon.
“Dit is duidelik ŉ baie vreemde voorval waar ŉ hond betrokke is, maar dit kon baie meer ernstig gewees het,” het Geoff Wheal, bevelvoerder by Corringham-brandweer, gesê. “Toe ons by die toneel opgedaag het, was die kombuis vol rook. Brandbestryders het seker gemaak dat die skade slegs tot die kombuis beperk word.”
Wheal het gesê dis belangrik om kennis te neem dat mens nie enige kos in ŉ mikrogolfoond moet bêre nie. “Hou jou mikrogolfoond skoon en sonder enige kos of ander verpakking. Diere of kinders kan dit makliker aanskakel as wat mens sou dink.”
Die husky is nie beseer in die brand nie.
Hoe kan ‘n hond per ongeluk die mikrogolf oond aansit??
@aj · 2 maande gelede
Wie se hy het dit per ongeluk reg gekry? Daar is dan sekere mense wat my verbaas dat hulle ‘n mikrogolf kan aanskakel.
Wou seker vir hom ietsie maak om te eet…
Maar ek is bly hy is nie beseer nie.
Dis hoekom ek ‘n kleintjie-dood het aan mense wat kos uit die mikrogolfoond haal en nie die tyd kanselleer nie. Hier by die werk gebeur dit elke dag. Mense maak die deur toe en die mikrogolfoond gaan aan met geen kos binne. Baie gevaarlik!!!
Wonder of die versekering sou uitbetaal vir so “moedswillige” brandstigter. lol
Hy het 10 teen 1 die kos geruik en wou dit uit kry met sy pote en so die mikrogolfond aangesit…